**Gazdasági, Műszaki, Jogi, Környezetvédelmi Bizottság Elnök**

**ELŐTERJESZTÉS**

Kisbér Város Önkormányzat Képviselő-testülete

**2024. április 11-ei** ülésére

Tárgy: sírbolt

**Tisztelt Képviselő-testület!**

A Kisbéri Városigazgatóság lakossági bejelentést kapott a Téglagyári temetőből egy nagyon régi, rossz állapotú kriptáról, ami teljesen elhanyagolt állapotban van és veszélyezteti a mellette lévő újabb sírokat (képek mellékelve a kripta állapotáról). Megítélésük szerint balesetveszélyes, ha kidől, súlyos anyagi károkat okozhat.

A feliraton látható, hogy előszőr 1911-ben temettek oda, utoljára pedig 1951-ben. A sírban a Mészáros és Tóth család nyugszik.

A temetőkönyvben csak az elhunytak nevei és az elhalálozás éve van feltüntetve. Meghosszabbítás az utolsó temetés óta nem történt. A temetőkről és a temetkezések rendjéről szóló 1/2019. (I.18.) önkormányzati rendelete 3. § (2) bekezdés c) pont alapján a temetési hely feletti rendelkezési jog időtartama sírbolt esetén 60 év, mely már letelt. Hozzátartozót nem tudtunk felkutatni. 3.§ (5) bekezdés alapján „*Amennyiben a temetési hely felett rendelkezni jogosult a sírhely megváltását nem vállalja, vagy a felhívásra a meghatározott időn belül nem válaszol, a temető üzemeltetője elrendelheti:*

*a) a síremlék, sírbolt elbontását,*

*b) exhumálás esetén a maradványok, hamvak közös sírban való elhelyezését*

*c) a sírbolt hasznosítását.*

1. *Az elbontott síremlék megőrzéséről és védelméről az üzemeltető a bontástól számított további egy évig köteles gondoskodni, majd egy év után a helytörténeti szempontból értékes vagy művészi kivitelezésű síremléket a temető kijelölt helyén elhelyezheti, vagy a fentiekbe nem sorolható síremléket értékesítheti.”*

1.§ (3) bekezdés kimondja, hogy „*Az önkormányzat temető fenntartói és üzemeltetői feladatairól a Kisbér Városigazgatóság útján gondoskodik*.”

Tekintettel arra, hogy hozzátartozót nem tudtunk fellelni és a sírbolt balesetveszélyes, intézkednünk kell. A sírbolt bontását a Kisbéri Városigazgatóság munkatársai nem tudják elvégezni, a Balom Asztalos és Üvegező Bt-től kértünk ajánlatot. Nettó 400.000,- Ft. + áfa összegért vállalnák a bontást és elszállítást.

A bizottság határozatképtelen volt, az ajánlat az ülés után érkezett. A bizottság megjelent tagjai egyet értettek abban, hogy a sírhely ne kerüljön felszámolásra, csak a balesetveszély kerüljön megszűntetésre. Amennyiben a bontás során/után úgy látják, hogy a kripta kerítése helyreállítható, akkor arra készüljön ajánlat.

Kérem Tisztelt Képviselő-testületet, hogy a balesetveszély megszűntetését támogassa!

Kisbér, 2024. április 10.

Andrási Tamás s.k. Pápai Mónika s.k.

elnök referens

**Határozati javaslat:**

Kisbér Város Önkormányzat Képviselő-testülete

tekintettel arra, hogy a Felső-temetőben (Téglagyári) található balesetveszélyes sírbolt feletti rendelkezési jog jogosultja nem ismert, megrendeli a Balom Asztalos és Üvegező Bt-től a sírbolt bontását az ajánlatában szereplő nettó 400.000,- Ft. + áfa összegen.

utasítja a Kisbéri Közös Önkormányzati Hivatalt a fenti feltételeket tartalmazó szerződés előkészítésére és felhatalmazza a város polgármesterét annak aláírására.

a sírt nem szűnteti meg.

utasítja a Kisbéri Városigazgatóságot, hogy a bontást követően vizsgálja meg, hogy az elbontott vaskerítés helyre állítható-e és mennyiért. Amennyiben nem, akkor az elbontott, még használható elemek őrzéséről a temetőkről és a temetkezések rendjéről szóló 1/2019. (I.18.) önkormányzati rendeletében foglaltak szerint kell eljárni.

a bontás fedezetét a 2024. évi költségvetés általános tartaléka terhére biztosítja azzal, ha a temetkezési hely feletti rendelkezési jog jogosultja jelentkezik, ismertté válik, a sírbolt kapcsán keletkező költségeket át kell rá hárítani.

**Határidő:** azonnal

**Felelős:** Sinkovicz Zoltán polgármester

Dr. Pápai Tamás jegyző

Csejtei Johanna mb. igazgató